1. melléklet a 129/2025. sz. képv. test. határozathoz
MEGBÍZÁSI SZERZŐDÉS 1. módosítása
ügyvezetői tisztség ellátására
amely létrejött egyrészről

Kiskőrösi Önkormányzat Kommunális Szolgáltató Nonprofit Korlátolt Felelősségű Társaság (rövidített név: KŐRÖSSZOLG Nonprofit Kft.) székhely: 6200 Kiskőrös, Petőfi u. 108., Cg. 03-09-128662, adószám: 25286281-2-03), mint Munkáltató képviseletében eljáró tulajdonos, Kiskőrös Város Önkormányzata (képviseli: Domonyi László polgármester, székhely: 6200 Kiskőrös, Petőfi Sándor tér 1.), mint KŐRÖSSZOLG Nonprofit Kft. ügyvezetője tekintetében a munkáltató jogkör gyakorlója (a továbbiakban: „Megbízó”)
másrészről
Szabó István (anyja neve: …………..; lakcím: 6200. Kiskőrös, Damjanich János utca 5.; személyi igazolvány szám:….) mint megbízott („Megbízott”)

(külön-külön: „Fél”, együtt: „Felek”) között az alulírott napon és helyen az alábbi feltételekkel:
1. Előzmények

A Megbízó és a Megbízott a 98/2024. Képviselő-testületi határozat alapján megbízási szerződést kötött. A Képviselő-testület …./2025. számú határozata alapján a megbízási szerződés a következők szerint módosul:

2. Módosuló rendelkezések
2.1.  A szerződés 10. pontjában a szövegrész az alábbiakra módosul:

„A Felek a jelen Szerződést határozott időtartamra, 2029. december 31. napjáig terjedő időre kötik meg. Ennek megfelelően a Szerződés megszűnik:

· a határozott idő lejártával,

· visszahívással

· törvényben meghatározott kizáró ok bekövetkeztével,

· a Megbízott lemondásával,

· a Megbízott halálával.
A szerződést a Megbízott felmondhatja a megbízotti tisztségről való lemondással, azonban amennyiben az a Megbízó társaság működőképességét érinti, akkor a bejelentéstől számított hatvanadik napon válik hatályossá. Korábban hatályosul a lemondás, ha a Megbízó társaság legfőbb szerve az új vezető tisztségviselő megválasztásáról gondoskodott.

A megbízás megszűnésekor Megbízott köteles elszámolni és ennek keretében a Megbízónak mindazt kiadni, amihez a megbízás teljesítése céljából, vagy eljárása eredményeképpen jutott.”
A felek egyebekben a szerződést nem módosítják, annak rendelkezései hatályukban fennállnak. Jelen szerződésmódosítás hatályba lépésének időpontja 2026. január 01. napja.

Szerződő Felek jelen módosítást, mint akaratukkal mindenben megegyezőt elolvasás és közös értelmezés után jóváhagyólag közösen aláírták.
Kiskőrös, 2025. ………………
	_________________________

